Lav et referat af nedenstående tekst:

Tekst:
Åbningstiderne er konstant under pres, og nu kan detailhandelen måske se frem til endnu flere åbningsdage. Et ny lovforslag vil nemlig gøre det muligt for butikker at holde åbent på helligdage med særlig lokale begivenheder. Siden 2012 har det været lovligt at holde åbent hele ugen med undtagelse af 13 årlige helligdage. Det nye lovforslag vil give kommunerne mulighed for at søge om tilladelse til, at butikkerne kan holde åbent i forbindelse med lokale byfester eller andre begivenheder, selvom de ligger på en helligdag. Men lovforslaget møder stor modstand fra HK Nordjylland. - Alle erfaringer viser, at hver eneste gang politikerne har givet lov til mere åbningstid i butikkerne, så er det kun kommet de store kæder til gode, mens det har gjort livet sværere for de små. Folk har ikke fået flere penge, så det lovforslag her vil kun betyde, at pengene skal fordeles udover flere dage, siger formand for HK Handel i Nordjylland Kate Ziegler. Forslaget er sendt i høring af Erhvervsstyrelsen. Og hensigten med lovforslaget er, at lokale begivenheder også skal komme de lokale erhvervsdrivende til gode. - Det tror jeg simpelthen ikke på. Sidste år til karneval i Aalborg valgte flere mindre butikker at holde lukket, da de ikke vil have alle de fulde folk ind i butikken, siger Kate Ziegler. Hos HK Nordjylland ser man også det nye lovforslag som endnu et angreb på flere af medlemmernes familieliv. - Generelt så vil de små butikker blive presset til at holde åbent, for hellere lidt indtjening end ingenting. De flere arbejdsdage vil betyde mere arbejde for vores medlemmer, og det vil i sidste ende ramme familielivet, siger Kate Ziegler.

Referat:
Et nyt lovforslag vil nu gøre det muligt for butikker at holde åbent på helligdage med særlige lokale begivenheder, men ifølge HK Handel Nordjylland vil lovforslaget presser de små og kun komme de store kæder til gode.